03/07/2019 | Administración LocalMunicipal
Carballo
Publicación de delegación de competencias en expedientes sancionadores de tráfico. Modificación nº 1

Por Decreto 1662/2019, de 17/06/2019, foi delegada no concelleiro D. Juan Manuel Seoane Collazo, a competencia para resolver os expedientes sancionadores ao abeiro da Lei sobre Tráfico, Circulación de Vehículos a Motor e Seguridade Vial (R. D. Legislativo 339/1990, de 2 de marzo), así como a resolución de todas as incidencias xurdidas na tramitación dos correspondentes expedientes. Esta resolución foi publicada no Boletín Oficial da Provincia número 117, do 21/06/2019. Por Decreto 1725/2019 de 27 de xuño foi modificada dita resolución, cuio texto íntegro se publica no Boletín oficial da provincia da Coruña: Por Decreto 1660/2019, de 17/06/2019, foi delegada no concelleiro D. Juan Manuel Seoane Collazo, a dirección e xestión dás áreas de Mobilidade, Seguridade, Feiras e Mercados. As facultades que se delegaron foron a dirección interna dos servicios correspondentes e a xestión en xeral dos asuntos con eles relacionados, con facultades de estudio dos asuntos. Non se delegaron facultades resolutorias mediante actos administrativos, que afectasen ou non a terceiros. Por Decreto 1662/2019, de 17/06/2019, foi delegada no concelleiro D. Juan Manuel Seoane Collazo a competencia para resolver os expedientes sancionadores ao abeiro da Lei sobre Tráfico, Circulación de Vehículos a Motor e Seguridade Vial (R. D. Legislativo 339/1990, de 2 de marzo), así como a resolución de todas as incidencias xurdidas na tramitación dos correspondentes expedientes. Esta resolución foi publicada no Boletín Oficial da Provincia número 117, do 21/06/2019. O apartado resolutivo segundo do Decreto 1662/2019 designaba instrutora dos expedientes sinalados á técnica de Administración Xeral do Concello de Carballo D.ª Christian Jesus Barry Anthony Cid de la Paz De Vries e secretario destes a D. Segundo Gonzalo Douik El Ouamari, auxiliar administrativo deste Concello. Sen embargo, o acordo de delegación na Deputación da Coruña das competencias para a a instrución dos expedientes sancionadores de tráfico e a xestión, inspección e recadación da taxa pola utilización privativa ou aproveitamentos especiais, bases para a prestación dos servizos en materia de sancións de tráfico prevé, na súa base terceira, que será a Deputación da Coruña quen asuma a instrución dos expedientes sancionadores por denuncias feitas polo Concello de Carballo por infraccións á normativa sobre tráfico, circulación de vehículos a motor. De conformidade coas atribucións conferidas polo artigo 61.3 da Lei 5/1997, de 22 de xullo, de administración local de Galicia; 23.4 da Lei 7/1985, reguladora das bases de réxime local; e 43 e seguintes do R. D 2568/1986, que aproba o Regulamento de organización, funcionamento e réxime xurídico das entidades locais, Primeiro.- Modificar o Decreto 1662/2019, e suprimir o seu apartado resolutivo segundo, relativo ás designacións de persoal municipal para as funcións de instrución e secretaría dos expedientes sancionadores en materia de tráfico. O Decreto 1662/2019, no seu apartado resolutivo, queda redactado nos seguintes termos: “Primeiro.- Delegar no Concelleiro delegado de Mobilidade, Seguridade, Feiras e Mercados, D. Juan Manuel Seoane Collazo, a competencia para resolver os expedientes sancionadores ao abeiro da Lei sobre tráfico, circulación de vehículos a motor e seguridade vial (R. D. lexislativo 339/1990, de 2 de marzo), así como a resolución de todas as incidencias xurdidas na tramitación dos correspondentes expedientes. Quedan, en todo caso, excluídas desta delegación, as competencias indelegables do Alcalde por establecelo así expresamente a normativa de réxime local vixente. Segundo.- Todo canto antecede o é sen prexuizo das avocacións que, no seu caso, puideran disporse pola Alcaldía, de maneira motivada e mediante resolución formal, de acordo co previsto na Lei 40/2015, de réxime xurídico do sector público. Terceiro.- Non é delegable a resolución dos recursos administrativos que se interpoñan contra os actos ditados por delegación Cuarto.- O réxime das resolucións ditadas por delegación será o establecido pola Lei 40/2015, de réxime xurídico do sector público; Lei 7/1985, reguladora das bases do réxime local; e Real decreto 2568/1986, de regulamento de organización, funcionamento e réxime xurídico das entidades locais. Quinto.- A presente delegación surtirá efectos desde o día seguinte á sinatura desta resolución, sen prexuízo da súa preceptiva publicación no Boletín Oficial da Provincia. Sexto.- Déase conta ao Pleno desta resolución na primeira sesión que se celebre. Notifíquese aos concelleiros delegados para a súa eficacia coas prevencións establecidas no art.114 do Regulamento de organización, funcionamento e réxime xurídico das entidades locais.” Asimesmo déase conta desta Resolución ós servicios municipais relacionados coa competencia delegada e notifíquese ademais persoalmente ós designados. Carballo, 27 de xuño de 2019 o Alcalde D. Evencio Ferrero Rodríguez